ai4bharat/Pralekha huggingface dataset:
மனித வள மேம்பாட்டு அமைச்சகம்
தேசிய தேர்வு முகமை நடத்தும் ஒருங்கிணைந்த நுழைவுத் தேர்வு  ஏப்ரல் -2020 ஒத்திவைப்பு
தேசிய தேர்வு முகமை நடத்தும் “ஒருங்கிணைந்த நுழைவுத் தேர்வு [ஜே.இ.இ.]  ஏப்ரல் -2020” ஒத்தி வைக்கப்பட்டுள்ளது. 18.03.2020 அன்று வெளியிடப்பட்ட அறிவிப்பில் இந்த ஜே.இ.இ. பிராதன எழுத்து தேர்வு 5,7,9 மற்றும் 11 ஏப்ரல், 2020 நடைபெறும் என்று அறிவிக்கப்பட்டது. ஆனால் தற்போதைய சூழலின் காரணமாக இந்த தேர்வு மே மாதம் இறுதி வாரத்திற்கு ஒத்திவைக்கப்பட்டுள்ளது. வரும் வாரங்களில் உள்ள சூழலை பார்த்து சரியான தேதி அறிவிக்கப்படும்.
தற்போதய சூழ்நிலை விரைவில் சரியாகும் என்ற நம்பிக்கை தெரிவித்த தேசிய தேர்வு முகமை, இருப்பினும் சூழ்நிலையை நெருக்கமாக கண்காணித்து, தேவைப்பட்டால் இந்த தேர்வு அட்டவணை மேலும் மாற்றப்படும் என்று தெரிவித்துள்ளது.
அதன்படி, அந்த நேர நிலைமையின் அடிப்படையில் தேர்வுக்கான நுழைவு சீட்டுகள், 2020 ஏப்ரல் 15க்கு பிறகு வழங்கப்படும்.
மேலும் தகவல்களுக்கு jeemain.nta.nic.in மற்றும் www.nta.ac.in என்ற இணைய தளங்களை தொடர்ந்து பார்வையிடுமாறு விண்ணப்பதாரர்களும், அவர்களது பெற்றோர்களும் அறிவுறுத்தப்படுகிறார்கள்.
மேலும் விவரங்களுக்கு, 8287471852, 8178359845, 9650173668, 9599676953, 8882356803 என்ற எங்களை தொடர்பு கொள்ளலாம்.
பிரதமர் அலுவலகம்
நாட்டு மக்களுக்கு பிரதமர் திரு. நரேந்திர மோடி புத்தாண்டு வாழ்த்து
புத்தாண்டை முன்னிட்டு பிரதமர் திரு.நரேந்திர மோடி, நாட்டு மக்களுக்கு வாழ்த்துத் தெரிவித்துள்ளார்.
இது குறித்து அவர் வெளியிட்டுள்ள டுவிட்டர் பதிவில், 2023ம் ஆண்டு, சிறந்த ஆண்டாக அமையட்டும். இந்த ஆண்டில், நம்பிக்கையும், மகிழ்ச்சியும், வெற்றிகளும் நிறையட்டும். அனைவருக்கும் பூரண ஆரோக்கியம் ஆசீர்வாதமாக அமையட்டும் என பிரதமர் குறிப்பிட்டுள்ளார்.
சிறப்பு சேவைகள் மற்றும் கட்டுரைகள்
உயிரிக் கழிவுகளிலிருந்து எரிபொருள் உற்பத்தி ஆய்வுக்கு செயற்கை நுண்ணறிவு கருவிகளை சென்னை ஐஐடி ஆய்வாளர்கள் பயன்படுத்தியுள்ளனர்
உயிரிக் கழிவுகளை வாயு சார்ந்த எரிபொருளாக மாற்றும் நடைமுறைகள் தொடர்பான ஆய்வுக்கு செயற்கை நுண்ணறிவு கருவிகளை சென்னை ஐஐடி ஆய்வாளர்கள் பயன்படுத்தியுள்ளனர். இத்தகைய ஆய்வை மனிதர்கள் கைகளால் நடத்துவது கூடுதல் நேரமும், செலவும் பிடிப்பதாகும். கணினி சார்ந்து ஆய்வுகளை மேற்கொள்வது விரைவான பயனைத் தரும். உயிரிக் கழிவுகளை பதப்படுத்தும் நடைமுறைகள் மற்றும் உற்பத்தி நிலையங்களை கட்டமைப்பதற்கும் பயன்படுத்த முடியும்.
பெட்ரோலியப் பொருட்களால் உருவாக்கப்படும் எரிபொருள் சுற்றுச்சூழல் பாதிப்பை அதிகரிப்பதால் உயிரிக் கழிவு எரிபொருள் நடைமுறைத் தீர்வாக உள்ளது. உயிரிக் கழிவுகளிலிருந்து எரிபொருள் உருவாக்குவது இந்தியாவுக்கு மிகவும் பொருத்தமானது. ஏனெனில் இந்தியாவில் தற்போது ஆண்டுக்கு 750 மில்லியன் மெட்ரிக் டன் உயிரிக் கழிவுகள் கிடைப்பதாக மதிப்பிடப்பட்டுள்ளது. இவற்றிலிருந்து எரிபொருள் உற்பத்தி செய்வது நாடு தற்சார்பு அடைவதற்கு உதவும்.
உயிரிக் கழிவுகளிலிருந்து எரிபொருள் உற்பத்திக்கான ஆய்வுக்கு செயற்கை நுண்ணறிவுக் கருவிகளை பயன்படுத்தும் ஆய்வுக்குழுவிற்கு சென்னை ஐஐடி வேதிப் பொறியியல் துறையின் உதவிப் பேராசிரியர் டாக்டர் ஹிமான்ஷூ கோயலும், இந்தத் துறையின் பேராசிரியர் டாக்டர் நிகேத் எஸ்.கைசரேயும் தலைமை தாங்கினர். இதில் சென்னை ஐஐடியின் இளம் ஆய்வாளரும், கணினி அறிவியல் இளநிலை பட்டதாரியுமான கிருஷ்ண கோபால் சர்மா இடம் பெற்றிருந்தார்.
இந்தக் குழுவினர் உயிரிக்கழிவுகளை எரிபொருளாக மாற்றும் ஆய்வுக்கு மட்டுமின்றி சமூக ரீதியாக தேவைப்படுகின்ற சுற்றுச்சூழலுக்கு பயன் தருகின்ற கரியமில வாயு வெளியேற்றத்தைக் கட்டுப்படுத்துவது, ரசாயன தொழில் துறையின் மின்மயம் ஆகியவற்றுக்கும் செயற்கை நுண்ணறிவுக் கருவிகளைப் பயன்படுத்தியுள்ளனர்.
சமூக நிதி மற்றும் அதிகாரமளித்தல் அமைச்சகம்
பொருளாதாரத்தில் நலிவடைந்தப் பிரிவினர் இடஒதுக்கீட்டிற்கான தகுதிகள்
அரசியல் சாசன  திருத்தச் சட்டம் 2019-ன்படி பொருளாதாரத்தில் நலிவடைந்தப் பிரிவினருக்கு வேலைவாய்ப்பு மற்றும் கல்வி நிறுவன மாணவர் சேர்க்கையில் 10 சதவீத இட ஒதுக்கீடு நடைமுறைப்படுத்தப்பட்டு வருகிறது. இதை எதிர்த்து தொடரப்பட்ட வழக்கு உச்சநீதிமன்றத்தில் விசாரணையில் உள்ளது.
விரிவான ஆய்வுகளுக்குப் பிறகு பொருளாதாரத்தில் நலிவடைந்தப் பிரிவு பயனாளிகளை அடையாளம் காண குடும்பத்தின் ஆண்டு வருமானம் ரூ.8 லட்சம் என நிர்ணயிக்கப்பட்டுள்ளதாக, மாநிலங்களவையில் கேள்வி ஒன்றுக்கு எழுத்து மூலம் பதிலளித்த மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் தெரிவித்துள்ளார்.
பிரதமர் அலுவலகம்
டாக்டர். ராஜேந்திர பிரசாத் பிறந்த தினத்தை முன்னிட்டு பிரதமர் அவருக்கு மரியாதை
இந்தியாவின் முதல் குடியரசுத் தலைவர் டாக்டர். ராஜேந்திர பிரசாத் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு மரியாதை செலுத்தினார்.
“देश के प्रथम राष्ट्रपति भारत रत्न डॉ. राजेन्द्र प्रसाद को उनकी जयंती पर कोटि-कोटि नमन।अप्रतिम प्रतिभा के धनी एवं सादा जीवन-उच्च विचार के प्रतीक राजेन्द्र बाबू देशवासियों के लिए सदा प्रेरणास्रोत रहेंगे।”, என்று பிரதமர் கூறியுள்ளார்.
பாதுகாப்பு அமைச்சகம்
இந்தியா – பிரான்ஸ் இணைந்து விசாகப்பட்டினத்தில் கடல்சார் கூட்டுப் பயிற்சி
வங்காள விரிகுடாவில் இந்தியக் கடற்படைக் கப்பல்களான ஐஎன்எஸ் ராணா, ஐஎன்எஸ் சுமேதா ஆகியவை 2023 ஜூன் 30-ம் தேதியன்று பிரான்ஸ் கடற்படைக் கப்பலான FS Surcouf உடன் இணைந்து கடல்சார் கூட்டுப் பயிற்சி மேற்கொண்டன. ஜூன் 26-ம் தேதி முதல் 29-ம் தேதி வரை விசாகப்பட்டினத்தில் இருந்த Surcouf கப்பல், இந்தியக் கடற்படைக் கப்பல்களுடன் இணைந்து பல்வேறு நடவடிக்கைகளில் பங்கேற்றது.
விசாகப்பட்டினத்திலிருந்து புறப்படும்போது, FS Surcouf கப்பலானது இந்தியக் கடற்படை கப்பல்களான ராணா மற்றும் சுமேதாவுடன் இணைந்து போர் விமானங்களுக்கு எதிரான வான் பாதுகாப்பு மற்றும் கிராஸ் டெக் ஹெலிகாப்டர் செயல்பாடுகள் உள்ளிட்ட பல்வேறு பயிற்சிகளை மேற்கொண்டது. இந்தியக் கடற்படைக்கும் பிரான்ஸ் கடற்படைக்கும் இடையேயுள்ள வலுவான நட்பை இந்தப் பயிற்சி குறிக்கிறது.
இந்த ஆண்டின் தொடக்கத்தில் மார்ச் 10,11 ஆகிய தேதிகளில், FS La Fayette என்ற போர்க்கப்பல் ஐஎன்எஸ் சஹ்யாத்ரியுடன் இணைந்து கடல்சார் கூட்டுப் பயிற்சி மேற்கொண்டது.
சுரங்கங்கள் அமைச்சகம்
கனிம ஆய்வுத் திட்டங்கள் மற்றும் திறன் மேம்பாட்டிற்காக தேசிய கனிம ஆய்வுக் கழகத்திற்கு ரூ. 154.84 கோடி: மத்திய சுரங்க அமைச்சகம் ஒப்புதல்
மத்திய சுரங்க அமைச்சகத்தின் கீழ் இயங்கும் தேசிய கனிம ஆய்வுக் கழகத்தின் நிர்வாகக் குழு கூட்டம் அமைச்சகத்தின் செயலாளர் திரு விவேக் பரத்வாஜ் தலைமையில் நடைபெற்றது.
ரூ. 154.84 கோடி மதிப்பில் கனிம ஆய்வுத் திட்டங்களை மேற்கொள்ளவும், திறன்களை மேம்படுத்தவும் கூட்டத்தில் ஒப்புதல் அளிக்கப்பட்டது. நாட்டில் கனிம ஆய்வை ஊக்குவிப்பதற்கான கனிம ஆய்வு திட்டத்தில் கிராஃபைட், இரும்பு, நிலக்கரி, துத்தகநாகம் மற்றும் தொடர்புடைய தாதுக்கள், பாக்சைட், ஈயம், தாமிரம் போன்ற உலோகங்கள், வெள்ளீயம் மற்றும் அது சார்ந்த உலோகங்கள், மாங்கனீசு, சுண்ணாம்பு ஆகியவை அடங்கும்.
இந்திய புவியியல் ஆய்வு நிறுவனம், இந்திய சுரங்க அலுவலகம் ஆகியவற்றின் திறனையும், கனிம ஆய்வையும் மேம்படுத்துவதற்கு நிதி உதவி வழங்கவும் அனுமதி அளிக்கப்பட்டது.
இந்தக் கனிம ஆய்வுத் திட்டங்களும், ஆய்வு முகமைகளுக்கான நிதி உதவியும், நாட்டிற்கு ஏலம் விடக்கூடிய கனிம தொகுதிகளை வழங்குவதோடு, சுரங்கத் துறையில் தன்னிறைவு அடையவும் உதவியாக இருக்கும்.
குடியரசுத் துணைத் தலைவர் செயலகம்
சாதிகள் இல்லாத, வகுப்புகள் இல்லாத சமுதாயத்தை உருவாக்க வேண்டும் என குடியரசு துணைத்தலைவர் அறைகூவல்
சாதிகள் இல்லாத சமுதாயத்தை உருவாக்க வேண்டும் என்று குடியரசு துணைத் தலைவர் திரு. எம். வெங்கைய நாயுடு வேண்டுகோள் விடுத்துள்ளார். நாம் இலக்காக கொண்டுள்ள நாட்டின் பண்புகளில், ஒவ்வொருவரும் அவர்களது திறன்கள் முழுவதையும் பயன்படுத்தி, நிறைவான வாழ்க்கை வாழ சமமான வாய்ப்புகளை அளிக்கும் வகையில் அமைய வேண்டும் என்று அவர் கூறினார்.
கேரள மாநிலம், வர்க்கெலா-வில் இன்று சிவகிரி மடத்தின் 87வது சிவகிரி புனித யாத்திரையை குடியரசு துணைத்தலைவர் தொடங்கி வைத்துப் பேசினார்.
அனைத்துவிதமான பாகுபாடுகளையும் குறிப்பாக, சாதியின் பெயரால் நிலவும் பாகுபாடுகளை முடிவுக்கு கொண்டுவரும் முயற்சிகளில், அனைத்து குருக்கள், மவுல்விக்கள், ஆயர்கள் மற்றும் இதர சமயத் தலைவர்கள் ஈடுபட வேண்டும் என்று அவர் கேட்டுக் கொண்டார். ஸ்ரீ நாராயண குருவின் முன்மாதிரியைப் பின்பற்றி, சமயத் தலைவர்கள் கிராமங்களில் கூடுதல் நேரத்தை செலவிட்டு, ஒடுக்கப்பட்ட மக்களின் மேம்பாட்டுக்கு உழைக்க வேண்டும் என்றும் அவர் கேட்டுக் கொண்டார்.
“கல்வியின் மூலம் ஞானம், அமைப்புகள் மூலம் பலம், தொழில்கள் மூலம் பொருளாதார சுதந்திரம்” ஆகிய குருவின் மந்திரங்களை மேற்கோள் காட்டிய திரு. நாயுடு, குருவின் போதனைகள் இன்றைக்கும் பொருத்தமுடையவை, குறிப்பாக, சமூக நீதியை மேம்படுத்த நாம் எடுக்கும் முயற்சிகளில் மிகுந்த இயைபு உடையவை என்று கூறினார்.
அனைத்து மதங்களையும் சமமாக மதித்து போற்றியதுடன், உலக அமைதி, நல்லிணக்கம், வளம் ஆகியவற்றை அடைய சமயப் பிணக்குகளையும், வன்முறைகளையும் தவிர்க்க வேண்டும் என்று ஸ்ரீ நாராயண குரு கேட்டுக் கொண்டார் என்று குடியரசு துணைத் தலைவர் சுட்டிக்காட்டினார்.
மக்கள் மனதில் அத்வைதத்தின் உண்மையான செய்தியை மீண்டும் கொண்டு வந்த ஸ்ரீ நாராயண குரு, “ஒரே சாதி, ஒரே சமயம், ஒரே கடவுள்” என்ற சக்திவாய்ந்த செயல்முறை வாழ்க்கை தத்துவத்தை உருவாக்கினார் என்றும் திரு. நாயுடு குறிப்பிட்டார்.
எதிர்கால இந்தியா, சாதிகளும், வகுப்புகளுமற்றதாக இருக்க வேண்டும் என்றும், இதன் அடிப்படையில், உள்நோக்கிச் சிந்தித்து, பயனுள்ள நடவடிக்கைகளை மேற்கொள்ள வேண்டும் என்றும் அவர் வலியுறுத்தினார்.
சாதி அமைப்பை நிராகரிக்கும் உணர்வு, சமுதாய மக்களின் மனத்திலிருந்தும், இதயப்பூர்வமாகவும் ஏற்பட வேண்டும் என்று குறிப்பிட்ட அவர், இதற்கான புரட்சி அறிவார்ந்ததாகவும், கருணை நிறைந்ததாகவும், மனிதாபிமானம் கொண்டதாகவும் இருக்க வேண்டும் என்றும் வலியுறுத்தினார். நம்மைப் பிரிக்கும் சக்திகள், நம்மை இணைக்கும் சக்திகளை விட வலுவானதாக இருக்க அனுமதிக்கக்கூடாது என்று மக்களை அவர் கேட்டுக் கொண்டார்.
வலுவான, ஒருமைப்பாட்டுடன் கூடிய, அமைதியான நல்லிணக்க சமுதாயத்தை உருவாக்கும் நமது முயற்சிகளுக்கு குருவின் ஞானம் தொடர்ந்து வழிகாட்டட்டும் என்று அவர் வேண்டிக் கொண்டார்.
இந்த நிகழ்ச்சியில் கேரள ஆளுநர் திரு. ஆரிஃப் முஹமது கான், வெளியுறவுத்துறை இணையமைச்சர் திரு. வி.முரளிதரன், கேரள அமைச்சர் திரு. கனகம்பள்ளி சுரேந்திரன், முன்னாள் முதலமைச்சர் திரு. உமன்சாண்டி மற்றும் பல பிரமுகர்கள் பங்கேற்றனர்.
<><><><><>
(Visitor Counter : 193
இந்திய போட்டிகள் ஆணையம்
சீமென்ஸ் நிறுவனம் சி&எஸ் மின்சக்தி நிறுவனத்தின் பங்குகளை வாங்குவதற்கு சிசிஐ ஒப்புதல்
சீமென்ஸ் நிறுவனம், சி&எஸ் நிறுவனத்தின் பங்குகளை வாங்குவதற்கு இந்திய போட்டியியல் ஆணையகம் ஒப்புதல் அளித்துள்ளது. சீமென்ஸ் நிறுவனம் சி&எஸ் நிறுவனத்தின் 100 சதவீதப் பங்குகளை வாங்கி, அதனுடன் ஒன்றிணைவதற்கு இது வழிவகுக்கும். இது தொடர்பான விரிவான ஆணையை இந்திய போட்டியியல் ஆணையகம் பிறப்பிக்க உள்ளது.
இளைஞர் நலன் மற்றும் விளையாட்டு அமைச்சகம்
தேசிய துப்பாக்கி சுடுதல் முகாம் உயிரி குமிழிக்குள் பாதுகாப்பாக நடைபெறுவதை உறுதி செய்யும் பொறுப்பை இந்திய விளையாட்டு ஆணையமும், தேசிய துப்பாக்கி சுடுதல் சங்கமும் இணைந்து ஏற்றுக்கொள்கின்றன
கடந்த வாரம் அறிவித்திருந்தவாறு, டாக்டர் கார்ணி சிங் துப்பாக்கி சுடுதல் தளத்தில் அக்டோபர் 15 முதல் டிசம்பர் 17 வரை இரண்டு மாதங்களுக்கு துப்பாக்கி சுடுதல் பயிற்சி நடைபெறும்.
தேசிய துப்பாக்கி சுடுதல் முகாம் உயிரி குமிழிக்குள் பாதுகாப்பாக நடைபெறுவதை உறுதி செய்யும் பொறுப்பை இந்திய விளையாட்டு ஆணையமும், தேசிய துப்பாக்கி சுடுதல் சங்கமும் இணைந்து ஏற்றுக்கொள்கின்றன.
கொரோனா வைரஸ் தொற்றிலிருந்து வீரர்களையும் மற்றவர்களையும் பாதுகாக்கும் வகையில், நிலையான செயல்பாட்டு விதிமுறைகள் பின்பற்றப்படுவதை உறுதி செய்யும் பொறுப்பை இந்த இரு அமைப்புகளும் பகிர்ந்துகொண்டு மேற்கொள்ளும்.
துப்பாக்கி சுடும் தளத்தை பேணும் பொறுப்பை டாக்டர் கார்ணி சிங் துப்பாக்கி சுடுதல் தளத்தின் நிர்வாகம் எடுத்துக்கொள்ளும்.
அருகில் உள்ள விடுதி ஒன்றில் தங்கும் மற்றும் உணவு வசதிகளை தேசிய துப்பாக்கி சுடுதல் சங்கம் பார்த்துக் கொள்ளும். இதற்கான ஆதரவை ஏற்கனவே இருக்கும் விதிகளின் கீழ் இந்திய விளையாட்டு ஆணையம் வழங்கும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663951
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தொடர்பு சேவை நிறுவனங்கள் மற்றும் தொலைத்தொடர்பு சேவை விநியோக நிறுவனங்களிடம் அலைவரிசையின் தரம் குறித்து டிராய் ஆய்வு
இந்திய தொலைத்தொடர்பு ஒழுங்குமுறை ஆணையமான டிராய் முக்கியத் தொலைத்தொடர்பு சேவை விநியோக நிறுவனங்களின் பிரதிநிதிகளுடன் நேற்று ஆலோசனை நடத்தியது. அப்போது, அலைவரிசையின் தரம் பற்றிய நுகர்வோரின் கருத்துக்கள் மற்றும் வர்த்தகத் தொலைத்தொடர்பு இணைப்புகள்  குறித்து ஆய்வு நடத்தியது.
அலைவரிசை சேவையின் தரத்தைப் பொறுத்தவரை, தரத்தை அதிகரிக்க அவசர நடவடிக்கை எடுக்க வேண்டிய அவசியம் என வலியுறுத்தப்பட்டது. மேலும், ஒருமுனையில் மட்டுமே பேசும் வசதி கொண்ட விளம்பரங்கள் உள்ளிட்ட நுகர்வோர் சந்திக்கும் பிரச்னைகளுக்கு முக்கியத்துவம் அளித்து நடவடிக்கை எடுக்குமாறும் டிராய் கேட்டுக்கொண்டது. 5 ஜி அலைவரிசையை அளிப்பதில் உள்ள நடைமுறைச் சிக்கல்கள் பற்றியும் விவாதிக்கப்பட்டது.
நீண்ட நேரம் இணையதள வசதியைப் பயன்படுத்தும்போது, அதன் பயன்பாட்டை கண்காணிக்குமாறு தொலைத்தொடர்பு சேவை நிறுவனங்கள் டிராயிடம் கோரிக்கை முன்வைத்தன.
நுகர்வோருக்கு டெலிமார்க்கெட்டர்கள் மூலம் ஏற்படும் சிக்கல்களைத் தடுக்க ஏதுவாக நடவடிக்கை எடுக்குமாறு தொலைத்தொடர்பு சேவை விநியோக நிறுவனங்களுக்கு டிராய் அறிவுறுத்தியது. அதேபோல், நுகர்வோரின் எண்கள் அங்கீகரிக்கப்படாத டெலிமார்க்கெட்டர்கள் மற்றும் பிற நிறுவனங்களுக்கு பரிமாறப்படுவதைக் கட்டாயம் தடுக்க வேண்டும் என்றும் அறிவுறுத்தப்பட்டது.
டெலிமார்க்கெட்டர்களிடம் இருந்து வரும் தேவையில்லாத அழைப்புகள் அல்லது 10 இலக்க எண்களை டிடிஎல் முறைக்குள் கொண்டுவந்து, அவற்றை கண்காணித்து நிர்வகிக்க வேண்டும் எனவும் தொலைத் தொடர்பு சேவை விநியோகஸ்தர்களுக்கு டிராய் அறிவுறுத்தியது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்தியாவின் தேசிய நெடுஞ்சாலை ஆணையம் ‘முழுமையாக டிஜிட்டல்’ ஆகும் முதல் கட்டுமானத் துறை நிறுவனமாகிறது.
மிகப்பெரிய சீர்திருத்தங்களில் ஒன்றாக, சாலைப்போக்குவரத்து மற்றும் நெடுஞ்சாலை அமைச்சகத்தின் கீழ் உள்ள தேசிய நெடுஞ்சாலை ஆணையம்  'முழுமையாக டிஜிட்டல்' ஆக தனித்துவமான இணையம் சார்ந்த மற்றும் செயற்கை நுண்ணறிவு மூலம் இயங்கும் பெருந்தரவுப் பகுப்பாய்வுத் தளம் - டேட்டா லேக் மற்றும் திட்ட மேலாண்மை மென்பொருளை துவக்கியுள்ளது. NHAI இன் முழுத் திட்ட மேலாண்மைப் பணிகளும் கையேடுகளிலிருந்து இணையமயமாக்கப்படுகிறது, இதில் ‘நேரக் கணக்குடன் பணிப்பாய்வு’ மற்றும் ‘எச்சரிக்கைப் பொறிமுறை’ உள்ளிட்ட முழுமையான திட்டச் செயலாக்க நடவடிக்கைகள் கட்டமைக்கப்பட்டுள்ளன. அனைத்துத் திட்ட ஆவணங்கள், ஒப்பந்த முடிவுகள் மற்றும் ஒப்புதல்கள் இப்போது இணைய தளம் மூலம் மட்டுமே செய்யப்படுகின்றன.
மேம்படுத்தப்பட்ட பகுப்பாய்வு மூலம், டேட்டா லேக் மென்பொருள் தாமதங்கள், சாத்தியமான சச்சரவுகளை முன்னறிவிப்பதுடன் முன்கூட்டியே எச்சரிக்கைகளை வழங்கும். எனவே முடிவெடுக்கும் முறையை விரைவுபடுத்துவதைத் தவிர, வரலாற்றுத் தரவின் அடிப்படையில் வெவ்வேறு மாற்றுகளின் நிதித் தாக்கங்களை இந்த அமைப்பு முறையாக கணிக்கக் கூடும் என்பதால் சரியான நேரத்தில் முடிவுகளை எடுப்பதற்கும் இது உதவும். இது நிறைய சச்சரவுகளைக் குறைக்கும்.
NHAI க்கு ஏராளமான மத்தியஸ்த வழக்குகள் அதிக அளவு உரிமைகோரல்கள் மற்றும் எதிர் உரிமைகோரல்களுடன் நிலுவையில் உள்ளது குறிப்பிடதக்கது.
விண்வெளித்துறை
இந்தியாவில் பல்வேறு விண்வெளி செயல்பாடுகளை மேற்கொள்வதற்காக தனியார் நிறுவனங்களிடம் இருந்து 27 விண்ணப்பங்கள் அரசுக்கு வந்துள்ளன
நாடாளுமன்றத்தின் மாநிலங்களவையில் கேள்விகளுக்கு எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை அளித்தார்.
இந்தியாவில் பல்வேறு விண்வெளி செயல்பாடுகளை மேற்கொள்வதற்காக தனியார் நிறுவனங்களிடம் இருந்து 27 விண்ணப்பங்கள் அரசுக்கு இது வரை வந்துள்ளன.
ஏவு வாகனங்களை கட்டமைத்தல், செயற்கைக்கோள்களை கட்டமைத்து சொந்தமாக்கி, செயல்படுத்துதல், செயற்கைக்கோள் சார்ந்த சேவைகளை வழங்குதல், கள பிரிவுகளை நிறுவுதல், ஆராய்ச்சி கூட்டு மற்றும் குறிப்பிட்ட சேவைகளை வழங்குதல் உள்ளிட்டவற்றுக்கான முன்மொழிதல்கள் அரசுக்கு வரப்பெற்றுள்ளன.
டிஜிட்டல் கல்விக்காக விண்வெளி தொழில்நுட்ப செயல்பாடுகள் நாட்டில் பயன்படுத்தப்படுகின்றன. 19 நாடுகள் மற்றும் அந்தமான் மற்றும் நிக்கோபார் தீவுகளில் கல்வி நிகழ்ச்சிகளை டிஜிட்டல் முறையில் ஒளிபரப்ப செயற்கைக்கோள் தொழில்நுட்பம் பயன்படுத்தப்படுகிறது.
மேலும், செயற்கைக்கோள் தொழில்நுட்பத்தை பயன்படுத்தி 51 கல்வி அலைவரிசைகளை விண்வெளி பயன்பாடுகளுக்கான தேசிய நிறுவனம் ஒளிபரப்பி வருகிறது. இதைத் தவிர, இளநிலை, முதுநிலை மற்றும் முனைவர் பட்ட மாணவர்கள், பணியில் உள்ளோர், கல்வியாளர்கள், பள்ளி ஆசிரியர்கள் மற்றும் மாணவர்கள் உள்ளிட்ட பயனாளிகளுக்கு இந்திய ரிமோட் சென்சிங் நிறுவனம் முனைப்புடன் பயிற்சி அளித்து வருகிறது.
கடந்த ஒரு வருடத்தில் இத்திட்டங்கள் மூலம் 2.42 லட்சம் பேர் பயனடைந்தனர். அரசு சாரா அமைப்புகள் பெரிய அளவில் பங்குபெறும் வகையில் விண்வெளி துறை திறந்து விடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1737737
https://pib.gov.in/PressReleasePage.aspx?PRID=1737739
----
(Visitor Counter : 185
பெட்ரோலியம் மற்றம் இயற்கை எரிவாயு அமைச்சகம்
2022 மே 1-ந்தேதி உஜ்வாலா தினத்தையொட்டி 5000 எல்பிஜி பஞ்சாயத்துகள்
பிரதமரின் உஜ்வாலா திட்டம், வறுமைக் கோட்டுக்கு கீழ் உள்ள ஒவ்வொரு குடும்பத்துக்கும் இலவச எரிவாயு இணைப்பு வழங்கி சமூக ரீதியில் அனைவரையும் உள்ளடக்கும் மிகப்பெரிய நடவடிக்கையாகும். இத்திட்டத்தை பிரதமர் உத்தரப்பிரதேசத்தின் பல்லியாவில் 2016-ம் ஆண்டு மே 1-ந்தேதி துவக்கிவைத்தார். இத்திட்டத்தின் சாதனையைக் குறிக்கும் வகையில், மத்திய பெட்ரோலிய அமைச்சகம், மே 1-ந்தேதியை உஜ்வாலா தினமாக கொண்டாட முடிவு செய்துள்ளது. இதனையொட்டி, 5000-க்கும் மேற்பட்ட எல்பிஜி பஞ்சாயத்துக்களை நடத்த எண்ணெய் நிறுவனங்கள் ஏற்பாடு செய்துள்ளன. அனுபவங்களைப் பகிர்ந்து கொள்வதுடன், எல்பிஜி-யை பாதுகாப்பாக பயன்படுத்துவது, முறையாகப் பயன்படுத்துவதன் மூலம் எரிவாயுவை சேமிப்பது, மேலும் அதிக இணைப்புகளை சேர்ப்பது ஆகியவற்றை நோக்கமாகக் கொண்டு இதற்கு ஏற்பாடு செய்யப்படுகிறது.
ஏழை பயனாளிகளுக்கு இத்திட்டம் சரியான நேரத்தில் சென்றடையும் வகையில் பொதுத்துறை எண்ணெய் நிறுவனங்கள் மேற்கொண்டு வரும் முயற்சிகளை மத்திய பெட்ரோலியம் மற்றும் இயற்கை வாயு துறை அமைச்சர் திரு ஹர்தீப் சிங் பூரி பாராட்டியுள்ளார். அத்துடன் உஜ்வாலா பயனாளிகளுக்கும் அவர் வாழ்த்து தெரிவித்துள்ளார். உஜ்வாலா தினத்தையொட்டி அசாம் மாநிலம் திப்ருகரில் உஜ்வாலா தினக் கொண்டாட்டங்களுக்கு மத்திய பெட்ரோலியம் மற்றும் இயற்கை வாயு துறை இணையமைச்சர் திரு ராமேஸ்வர் தெலி தலைமையேற்று, புதிய பயனாளிகளுக்கு இலவச எரிவாயு இணைப்புகளை வழங்குவார்.
விவசாயத்துறை அமைச்சகம்
விவசாய உற்பத்தி அமைப்புகள் இந்தியாவை உலகின் சிறுதானிய மையமாக மாற்றுவதில் முக்கிய பங்காற்றும்
உணவு,வேளாண்மை மற்றும் வாழ்வாதாரம்’ என்னும் இருவார நிகழ்ச்சியின் ஒரு பகுதியாக, துபாய் எக்ஸ்போ 2020-ல் இந்திய அரங்கில், ‘ இந்தியா; சிறுதானிய உற்பத்தி மற்றும் மதிப்பு சங்கிலி உயர்வு ‘ என்னும் கருத்தரங்குக்கு ஏற்பாடு செய்யப்பட்டிருந்தது. சிறுதானிய உற்பத்தி, அவற்றை பதப்படுத்துதல், ஏற்றுமதி வளத்தை அதிகரித்தல் உள்ளிட்ட விஷயங்கள் பற்றி அமர்வில் மூத்த அரசு அதிகாரிகள், துறை நிபுணர்கள் எடுத்துரைத்தனர்.
மத்திய வேளாண் அமைச்சக கூடுதல் செயலர் டாக்டர். அபிலக்ஷ் லிக்கி, வேளாண் அமைச்சகத்தின் பயிர்கள் மற்றும் எண்ணெய் வித்துக்கள் பிரிவின் இணை செயலர் திருமிகு. சுபா தாகூர் மற்றும் நிபுணர்கள் பங்கேற்று கருத்துக்களை தெரிவித்தனர்.
சிறுதானியங்களை உற்பத்தி செய்வதில் மட்டுமல்லாமல், அவற்றை விற்பனை செய்வதில், உள்ளூர் மற்றும் சர்வதேச சந்தைகளை இணைப்பதிலும் விவசாய உற்பத்தி அமைப்புகள் பெரும் பாங்காற்றும் என்று அவர்கள் தெரிவித்தனர். சிறுதானியங்களின் சத்து , அவை ஆரோக்கியத்துக்கு வழங்கும் நன்மைகள் குறித்த விழிப்புணர்வை ஏற்படுத்தி, மாறி வரும் பருவநிலை மாற்றங்களுக்கு ஏற்ப அவற்றை விளைவிக்க வலியுறுத்த வேண்டும் என்று கருத்தரங்கில் அறிவுறுத்தப்பட்டது. இந்தியா கொண்டு வந்த தீர்மானத்தை ஐ.நா பொதுச்சபை ஏற்றுக் கொண்டதையடுத்து, 2023-ம் ஆண்டு சர்வதேச சிறுதானியங்களின் ஆண்டு என அறிவிக்கப்பட்டது. இதற்கு 70-க்கு மேற்பட்ட நாடுகள் ஆதரவு அளித்துள்ளன.
பன்னோக்கு ஸ்டார்ட் அப்கள், விவசாய உற்பத்தி அமைப்புகள் இந்த இருவார நிகழ்வில் கலந்து கொண்டு, அவர்களது புதுமையான வேளாண் தொழில்நுட்ப தீர்வுகள், நீடித்த ஆரோக்கியத்துக்கு உதவும் சிறுதானிய பொருட்களை காட்சிப்படுத்தியிருந்தனர்.
உணவு,வேளாண்மை மற்றும் வாழ்வாதாரம்’ இருவார நிகழ்ச்சி மார்ச் 2-ம்தேதி வரை நடைபெறும்.
குடியரசுத் தலைவர் செயலகம்
திருச்சூர் செயிண்ட் தாமஸ் கல்லூரி நூற்றாண்டு விழா கொண்டாட்டங்களை தொடங்கி வைத்தார் குடியரசுத் தலைவர்
கேரள மாநிலம் திருச்சூரில் அமைந்துள்ள செயிண்ட் தாமஸ் கல்லூரியின் நூற்றாண்டு விழாவை குடியரசுத் தலைவர் திரு. ராம் நாத் கோவிந்த் இன்று  தொடங்கி வைத்தார்.
நிகழ்ச்சியில் பேசிய குடியரசுத் தலைவர், கேரளாவில் உள்ள கிறிஸ்தவ சமூகம் இந்தியாவில் மட்டுமின்றி உலகின் எந்தப் பகுதியிலும் பழைமையானது என்றார். அதன் பாரம்பரியம் மற்றும் வரலாறு ஒட்டுமொத்த நாட்டிற்கும் மகத்தான பெருமிதம் அளிப்பதோடு நாட்டின் பன்முகத்தன்மையின் அடையாளமாகவும் விளங்குகிறது.
செயிண்ட் தாமஸ் கல்லூரியின் இலட்சியமான உண்மை உங்களுக்கு விடுதலை அளிக்கும் என்பது மிகவும் ஏற்கத்தக்கதாகும் என குடியரசுத் தலைவர் கூறினார். கல்வியின் உண்மையான மதிப்பு என்பது தேர்வுகளிலோ பட்டங்களிலோ இல்லை என்பதையும் ஆனால் சக மனிதர்களுக்கு நாம் எவ்வாறு உதவுகிறோம் என்பதையும் பொறுத்தது என்றார்.
அறிவியல் மற்றும் தொழில்நுட்பத்துறை
தேசிய புதுமை கண்டுபிடிப்புகள் அமைப்பு உருவாக்கியுள்ள புதுமை கண்டுபிடிப்புகள் தளத்தை டாக்டர் ஹர்ஷ்வர்தன் நாட்டுக்கு அர்ப்பணித்தார்
இந்திய அரசின் அறிவியல் மற்றும் தொழில்நுட்பத் துறையின் தன்னாட்சி பெற்ற நிறுவனமான தேசிய புதுமை கண்டுபிடிப்புகள் அமைப்பு உருவாக்கியுள்ள புதுமை கண்டுபிடிப்புகள் தளத்தை மத்திய அறிவியல் மற்றும் தொழில்நுட்பம், புவி அறிவியல், சுகாதாரம் மற்றும் குடும்ப நல அமைச்சர் டாக்டர் ஹர்ஷ்வர்தன் புது தில்லியில் இன்று நாட்டுக்கு அர்ப்பணித்தார்.
பொறியியல், வேளாண்மை, கால்நடை, மனித ஆரோக்கியம் உள்ளிட்ட துறைகளில் நாட்டின் பொதுமக்களிடமிருந்து பெறப்பட்ட சுமார் 1.15 லட்சம் புதுமை கண்டுபிடிப்புகளை தேசிய புதுமை கண்டுபிடிப்புகளுக்கான தளம் தற்போது தன்னகத்தே கொண்டுள்ளது.
எரிசக்தி, இயந்திரவியல், வாகனங்கள், மின்சாரம், மின்னணு, வீட்டு சாதனப் பொருட்கள், ரசாயனம், சிவில், ஜவுளி, வேளாண்/விளைச்சல் நடைமுறைகள், சேமிப்பு வழிமுறைகள், செடி வகைகள், தாவர பாதுகாப்பு, கோழிப்பண்ணை, கால்நடை மேலாண்மை, ஊட்டச்சத்துகள் உள்ளிட்ட துறைகளிலும் தற்போது புதுமை கண்டுபிடிப்புகள் கவனத்தில் கொள்ளப்படுகின்றன.
நிகழ்ச்சியில் பேசிய டாக்டர் ஹர்ஷ் வர்தன், புதுமை கண்டுபிடிப்புகளுக்கான இயக்கத்தை தொடங்கி அதற்கான சூழலியலை கடந்த ஆறு வருடங்களாக உருவாக்கியுள்ள பிரதமரையே அனைத்து பெருமைகளும் சேரும் என்றார். தங்களது படைப்புத்திறன் மூலமும் அறிவியல் மற்றும் தொழில்நுட்ப தீர்வுகள் மூலமும் சிக்கல்களையும் சவால்களையும் தோற்கடித்த தற்சார்பு குடிமக்களை அவர் பாராட்டினார்.
தனித்து விளங்கும் பாரம்பரிய அறிவு, குறிப்பாக பழங்குடியினரின் பகுதிகளிலிருந்து
வரும் மூலிகை பழக்கங்களுக்கு அதிகரித்து வரும் முக்கியத்துவம் குறித்து பேசிய அமைச்சர் புதுமை கண்டுபிடிப்புகளுக்கான தளத்தின் முக்கிய அம்சங்களில் இதுவும் ஒன்று என்று கூறினார்.
உள்ளூர் பிரச்சினைகளுக்கு பொதுமக்கள் கண்டுபிடிக்கும் புதிய தீர்வுகளை நிறுவனமயமாக்குவதற்கு இந்த தளம் உதவும் என்று அவர் கூறினார். புதுமை கண்டுபிடிப்புகள் மீது பொதுமக்களுக்கு உள்ள சிறப்பான உறுதியை பாராட்டிய டாக்டர் ஹர்ஷ்வர்தன், நாட்டின் தொழில்நுட்ப தலைமைத்துவத்தை இது வளர்த்து வரும் வருடங்களில் புதிய உயரங்களை எட்ட செய்யும் என்றார்.
அறிவியல் மற்றும் தொழில்நுட்பத் துறையின் செயலாளர் பேராசிரியர் அசுதோஷ் சர்மா, தேசிய புதுமை கண்டுபிடிப்புகளுக்கான அமைப்பின் தலைவர் டாக்டர் பி எஸ் கோயல் ஆகியோர் இந்நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1688583
ரெயில்வே அமைச்சகம்
பயணிகள் ரயில் சேவைகள் முழுவதும் மீண்டும் தொடங்கப்படும் என்ற செய்தி குறித்து ரயில்வே அமைச்சகம் விளக்கம்
ஏப்ரல் முதல், பயணிகள் ரயில் சேவைகள் முழுவதும் மீண்டும் தொடங்கப்படும் என்று ஊடகங்களில் செய்திகள் வெளி வந்துள்ளன.
இது குறித்து கடந்த சில நாட்களாக ஊடகங்களுக்கு தெளிவாக எடுத்துரைக்கப்படுகின்றது. இது போன்று, அனைத்து பயணிகள் ரயில் சேவைகளையும் மீண்டும் துவங்குவதற்கான எந்தவிதமான குறிப்பிட்ட தேதியும் வெளியிடப்படவில்லை என்று ரயில்வே அமைச்சகம் மீண்டும் தெளிவுபடுத்தியுள்ளது.
ரயில் சேவைகளின் எண்ணிக்கையை ரயில்வேதுறை படிப்படியாக உயர்த்தி வருகிறது. ஏற்கனவே 65 சதவீதத்திற்கும் மேற்பட்ட ரயில்கள் இயங்கி வருகின்றன. ஜனவரி மாதத்தில் மட்டுமே 250-க்கும் மேற்பட்ட ரயில்கள் கூடுதலாக சேர்க்கப்பட்டன. படிப்படியாக கூடுதலான சேவைகள் துவக்கப்படும்.
சம்பந்தப்பட்டவர்கள் அனைவரது கருத்துக்களும், பலதரப்பட்ட விஷயங்களும் நினைவில் கொள்ளப்படும். ஊகங்களை தவிர்க்குமாறு அனைவரும் கேட்டுக் கொள்ளப்படுகின்றனர். ஒவ்வொரு முடிவும் எடுக்கப்படும்போது ஊடகத்திற்கும் பொதுமக்களுக்கும் முறையாக அறிவிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1697723
-----
(Visitor Counter : 217
பொருளாதார விவகாரங்களுக்கான மத்திய அமைச்சரவைக் குழு
பிரதமரின் உஜ்வாலா பயனாளிகளுக்கு மானியம் வழங்க மத்திய அமைச்சரவை ஒப்புதல்
பிரதமர் நரேந்திர மோடி தலைமையிலான பொருளாதார நடவடிக்கைகளுக்கான மத்திய அமைச்சரவை குழு பிரதமரின் உஜ்வாலா பயனாளிகளுக்கு 14.2 கிலோ எரிவாயு உருளைக்கு ரூ. 200 என்று அதிகபட்சம் ஆண்டுக்கு 12 முறை எரிவாயு நிரப்புவதற்கு மானியம் வழங்க ஒப்புதல் அளித்துள்ளது.
2021 மார்ச் 1 ஆம் தேதி படி 9.59 கோடி பிரதமரின் உஜ்வாலா பயனாளிகள் நாட்டில் உள்ளனர்.
இந்த மானியத்திற்காக 2022-2023 நிதியாண்டில் 6100 கோடி ரூபாயும், 2023 - 2024 நிதியாண்டில் 7680 கோடி ரூபாயும் செலவாகும் என கணக்கிடப்பட்டுள்ளது. இந்த மானியம் பயனாளிகளின் வங்கிக் கணக்கில் நேரடியாக வரவு வைக்கப்பட உள்ளது. இந்த மானியம் கடந்த 2022 ஆம் ஆண்டு மே 22ஆம் தேதி முதல் பொதுத்துறை எண்ணெய் நிறுவனங்களான இந்தியன் ஆயில் கார்ப்பரேஷன், பாரத் பெட்ரோலியம், ஹிந்துஸ்தான் பெட்ரோலியம் நிறுவனங்களுக்கு ஏற்கனவே வழங்கப்பட்டு விட்டது.
பல்வேறு புவிசார் அரசியல் காரணமாக சமையல் எரிவாயுவின் சர்வதேச விலை உயர்ந்து வரும் நிலையில், இந்த மானிய அறிவிப்பு உஜ்வாலா பயனாளிகளுக்கு சமையல் எரிவாயு விலை உயர்வில் இருந்து நிவாரணம் அளிக்கும்.
இது உஜ்வாலா பயனாளிகள் சமையல் எரிவாயு உருளைகளை தொடர்ந்து பயன்படுத்துவதற்கான முக்கிய நடவடிக்கை ஆகும். மேலும், உஜ்வாலா பயனாளிகள் நீடித்த சமையல் எரிவாயுவை ஏற்றுக் கொள்ளும் பாங்கு மற்றும் அவற்றின் தொடர் பயன்பாட்டை உறுதி செய்வதே முக்கியம் இதன்மூலம் அவர்கள் தூய்மையான சமையல் எரிபொருளுக்கு மாற முடியும்.
2019- 20 இல் 3.01 ஆக இருந்த சமையல் எரிவாயு உருளைப் பயன்பாடு 2021-22 ல் 20 சதவீதம் அதிகரித்து 3.68 ஆக உள்ளது. பிரதமரின் உஜ்வாலா திட்ட பயனாளிகள் அனைவரும் இந்த மானியத்தை பெற தகுதியுடையவர்கள் ஆவர்.
கிராமப்புற, ஒடுக்கப்பட்ட ஏழை குடும்பங்களுக்கு சுத்தமான சமையல் எரிபொருளை வழங்கும் முயற்சியாக, இலவச சமையல் எரிவாயு உருளைகளை ஏழைப் பெண்களுக்கு வழங்கும் நோக்கில், கடந்த 2016 மே மாதத்தில் உஜ்வாலா திட்டம் அறிமுகப்படுத்தப்பட்டது.
---
SM/VIJAY/KPG
(